Benjamin by Olga Vishnevetskaya | Tedsby
Small gemstones (garnet, moonstone, opal, amethyst)
boy brown with eyelids amber eyes straight pile short pile vintage dressed Meisietjie steel kalklig by Ramaphosa | Netwerk24
Meisietjie steel kalklig by Ramaphosa
Deur Riaan Grobler, News24 08 September 2018 18:18
’n Klein meisietjie het Saterdag die kalklig in KwaZulu-Natal by pres. Cyril Ramaphosa gesteel.
Karusha Govender het ’n briefie geskryf aan die president wat hy voorgelees het toe hy mense in Chatsworth, Durban, toegespreek het.
Met Karusha op sy arm, het Ramaphosa gelees: “Hallo meneer die president – dis ek (terwyl die mense lag) – Nkosi Sikelel’ iAfrika, ek is lief vir jou, jy is die beste president – dis ek (nog ’n gelag).”
“Die brief kom van dié lieflike jong dame, en ek vat jou saam met my huis toe,” het Ramaphosa geskerts.
Toe het Ramaphosa gehoor Karusha wil ook ’n paar woorde sê.
Die president het gehelp om die mikrofoon by haar te kry voordat sy in ’n helder stem gesê het: “Hallo, pres. Cyril Ramaphosa, hoe gaan dit vandag? My naam is Karusha Govender. Ek het op TV gesien jy hou daarvan om te stap. Kom stap asseblief saam met my terwyl ek op my fiets ry.”
Daarna het Karusha vir Ramaphosa gevra om “Suid-Afrika die beste land in die hele wye wêreld te maak. Dankie. Ek is lief vir jou.”
Ramaphosa het die mense toegespreek as deel van die ANC se Gesprekke met die president-inisiatief.
In sy toespraak het Ramaphosa gepraat oor hoe lief oudpres. Nelson Mandela vir Chatsworth was en hoe dié gemeenskap ’n baie spesiale plek in sy hart gehad het.
Meer oor: Cyril Ramaphosa | Anc | Politiek
Amper R206 mjd. in 3 maande landuit